CELEX: 62006TN0343
Language: lv
Date: 2006-12-01 00:00:00
Title: Lieta T-343/06: Prasība, kas celta 2006. gada 1. decembrī — Shell Petroleum un citi pret Komisiju

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/16
            
         Prasība, kas celta 2006. gada 1. decembrī — Shell Petroleum un citi pret Komisiju
   (Lieta T-343/06)
   (2007/C 20/23)
   Tiesvedības valoda — angļu
   Lietas dalībnieki
   
      Prasītājas: Shell Petroleum NV (Hāga, Nīderlande), The Shell Transport and Trading Company Ltd (Londona, Apvienotā Karaliste), Shell Nederland Verkoopmaatschappij BV (Capelle aan den IJssel, Nīderlande) (pārstāvji — O. W. Brouwer, W. Knibbeler, S. Verschuur, lawyers)
   
      Atbildētāja: Eiropas Kopienu Komisija
   Prasītāju prasījumi:
   
      Shell Petroleum NV un The Shell Transport and Trading Company Ltd prasījumi Tiesai ir šādi:
   
               —
            
            
               pilnībā atcelt Komisijas 2006. gada 13. septembra lēmumu C(2006) 4090 final par EKL 81. panta piemērošanas procedūru (Lieta COMP/F/38.456 — Bitumens — Nīderlande, turpmāk tekstā — “apstrīdētais lēmums”) tiktāl, ciktāl tas ir adresēts Shell Petroleum NV un The Shell Transport and Trading Company Ltd, vai, pakārtoti,
            
         
               —
            
            
               daļēji atcelt lēmumu tiktāl, ciktāl ar to nolemts, ka Shell Petroleum NV un The Shell Transport and Trading Company Ltd ir pārkāpušas EKL 81. pantu laikposmā no 1994. gada 1. aprīļa līdz 1996. gada 19. februārim, un samazināt tām uzlikto naudas sodu, un
            
         
               —
            
            
               katrā ziņā samazināt ar apstrīdēto lēmumu Shell Petroleum NV un The Shell Transport and Trading Company Ltd uzlikto naudas sodu;
            
         
               —
            
            
               piespriest Komisijai atlīdzināt izdevumus, ieskaitot tos, kas Shell Petroleum NV un The Shell Transport and Trading Company Ltd radušies saistībā ar pilnīgu vai daļēju naudas soda samaksu, vai saistībā ar bankas garantijas nodrošināšanu, un
            
         
               —
            
            
               pieņemt citus pasākumus, ko Tiesa uzskatīs par vajadzīgiem.
            
         
      Shell Nederland Verkoopmaatschappij BV prasījumi Tiesai ir šādi:
   
               —
            
            
               daļēji atcelt lēmumu tiktāl, ciktāl ar to nolemts, ka Shell Nederland Verkoopmaatschappij BV ir pārkāpusi EKL 81. pantu laikposmā no 1994. gada 1. aprīļa līdz 1996. gada 19. februārim, un samazināt tai uzlikto naudas sodu, un
            
         
               —
            
            
               katrā ziņā samazināt ar apstrīdēto lēmumu Shell Nederland Verkoopmaatschappij BV uzlikto naudas sodu;
            
         
               —
            
            
               piespriest Komisijai atlīdzināt izdevumus, ieskaitot tos, kas Shell Nederland Verkoopmaatschappij BV radušies saistībā ar pilnīgu vai daļēju naudas soda samaksu, vai saistībā ar bankas garantijas nodrošināšanu, un
            
         
               —
            
            
               pieņemt citus pasākumus, ko Tiesa uzskatīs par vajadzīgiem.
            
         Pamati un galvenie argumenti
   Prasītājas uzsver, ka šādi apstrīdētā lēmuma elementi ir balstīti uz kļūdām tiesībās un kļūdām vērtējumā:
   
               a)
            
            
               secinājums, ka Shell Nederland Verkoopmaatschappij BV ir aizliegtas vienošanās iniciatore un vadītāja;
            
         
               b)
            
            
               atbildības noteikšana The Shell Transport and Trading Company Ltd un Shell Petroleum NV par pārkāpumu;
            
         
               c)
            
            
               naudas soda palielināšana atkārtoti izdarīta pārkāpuma dēļ;
            
         
               d)
            
            
               sākotnējās summas aprēķins attiecībā uz Shell Nederland Verkoopmaatschappij BV un
            
         
               e)
            
            
               pārkāpuma ilgums.